b'\n_START_ARTICLE_\nIvan Belec\n_START_SECTION_\n\xc5\xbdivljenje in delo\n_START_PARAGRAPH_\nBelec je \xc5\xa1tudiral bogoslovje v Ljubljani in bil 1879 posve\xc4\x8den v duhovnika. Po kon\xc4\x8danem \xc5\xa1tudiju je bil kaplan in \xc5\xbeupnik v raznih krajih. Zavzemal se je za zdru\xc5\xbeitev vseh Slovencev v eni dr\xc5\xbeavi. Zagovarjal je ustanovitev vseslovanskega literarnega \xc4\x8dasopisa. Predlagal pa je tudi, da bi postal ruski jezik knji\xc5\xbeni jezik Slovanov. Kritiziral je kapitalisti\xc4\x8dno izkori\xc5\xa1\xc4\x8danje delavcev. Zavzemal se je tudi za prepoved \xc5\xbeenskega dela v tovarnah, za skraj\xc5\xa1anje delavnika in zvi\xc5\xa1anje delavskih pla\xc4\x8d. Po smrti Josipa Jur\xc4\x8di\xc4\x8da je nehal sodelovati pri Slovenskem narodu in za\xc4\x8del dopisovati v Slovenca. V njem je v letih 1882\xe2\x88\x921889 objavljal razprave Kr\xc5\xa1\xc4\x8danstvo in pa delo, Kmetom v pomo\xc4\x8d, Obresti v socialnem oziru, v katerih je obravnaval problematiko slovenskih kmetov in delavcev ter so kasneje iz\xc5\xa1le tudi v knji\xc5\xbeni obliki.'